**Contract de lucrări nr. ........................**

**din data de .................................**

**1. Preambul**

În temeiul Legii nr. 98/2016 privind achizițiile publice, cu completările ulterioare, a Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, s-a încheiat prin cumpărare directă din catalogul electronic, prezentul contract de lucrari, între

**Autoritatea contractanta - U.A.T. COMUNA MICESTI** , cu sediul in satul Micesti, Comuna Micesti, judetul Arges, telefon/fax 0248234002, CUI 4318474, cont Trezorerie RO76TREZ24A670503710101X- execuție lucrări, reprezentată prin VOICU DUMITRU, funcţia PRIMAR, în calitate de achizitor, pe de o parte,

şi

**S.C. ……………………… S.R.L.**, cu sediul in ………………….., , tel: …………….., CUI ………………., reprezentata prin d-l ………………….., funcţia- Administrator în calitate de executant

**2. Definiţii**

2.1 - În prezentul contract următorii termeni vor fi interpretaţi astfel:

a) Contract - prezentul contract şi toate anexele sale;

b) achizitor şi executant - părţile contractante, aşa cum sunt acestea numite în prezentul contract;

c) preţul contractului - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) lucrări - activităţi a căror execuție face obiect al contractului;

e) forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f) zi - zi calendaristică; an - 365 de zile.

**3. Interpretare**

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit. Clauze obligatorii

**4. Obiectul principal al contractului**

4.1. – Executantul se obligă să execute lucrările de « "Modernizarea sistemului de iluminat public in comuna Micesti, judetul Arges"» , în perioada convenita şi în conformitate cu obligaţiile asumate prin prezentul contract.

4.2. - Achizitorul se obligă să plătească executantului preţul convenit pentru îndeplinirea contractului de lucrări mai sus mentionat, Cod CPV principal: 45310000-3 Lucrari de instalatii electrice (Rev.2).

**5. Preţul contractului**

5.1 - Preţul convenit pentru îndeplinirea contractului, respectiv preţul lucrărilor executate, plătibil executantului de către achizitor, este de **…………….. lei**  fara TVA, la care se adauga TVA in valoare de …………………… Lei.

**6. Durata contractului**

6.1 – Prezentul contract intră în vigoare la data semnării de către părţi şi îşi produce efectele până la încheierea procesului verbal de recepţie finală a lucrărilor contractate şi eliberarea garanţiei bancare de bună execuţie.

6.2 Durata contractului va fi de 3 luni durata de executie a lucrarilor si 50 de luni garantia de buna executie, respectiv 24 de luni pentru lampi solare.

6.2 - Prezentul contract încetează să producă efecte la data încetării obligaţiilor dintre părti.

**7. Executarea contractului**

7.1 - Executia contractului este de 90 zile calendaristice, începând cu data semnarii acestuia si predarea amplasamentului, dar nu mai târziu de data ………………………...

7.2. Expirarea duratei de execuţie nu reprezintă expirarea contractului.

**8. Documentele contractului**

8.1 - Documentele contractului sunt :

a) detaliu cumparare directa SICAP.nr. ………………/………………………..;

b) propunerea financiară si tehnica;

d) garanţia de bună execuţie

**9. Obligaţiile principale ale executantului**

9.1 – Executantul se obligă să presteze lucrările care fac obiectul prezentului contract în perioada /perioadele convenite in prezentul contract.

Executantul se obliga sa ia toate masurile necesare protejarii constructiilor existente pe amplasament.

**În cazul deteriorarii acestora , executantul va remedia toate defecțiunile apărute din vina lui, pe cheltuiala proprie, inclusiv materialele folosite**.

Lucrările efectuate vor fi consemnate in procesul verbal de receptie anexa la factura.

**10. Obligaţiile principale ale achizitorului**

10.1 - Achizitorul se obligă să recepţioneze, potrivit clauzei 16, lucrările executate în termenul convenit.

10.2 - Achizitorul se obligă să plătească preţul către executant în termenul convenit de la emiterea facturii de către acesta.

Factura se va emite pentru lucrările executate şi certificate de către achizitor.

10.3 - Dacă achizitorul nu onorează facturile în termen de 30 zile de la emiterea facturii, executantul are dreptul de a beneficia, la cerere, de reactualizarea sumei de plată la nivelul corespunzător zilei de efectuare a plăţii cu penalități de întârziere în cuantum de 0,01% lei/zi aferente creanțelor neachitate.

**11. Sancţiuni pentru neîndeplinirea culpabilă a obligaţiilor**

11.1 - În cazul în care executanul nu reuşeşte să îşi îndeplinească obligaţiile asumate prin contract, atunci beneficiarul are dreptul de a nu achita lucrările executate de acesta.

11.2 - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

11.3 - Beneficiarul îşi rezervă dreptul de a renunţa oricând la contract, printr-o notificare scrisă, adresată executantului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

12**. Alte responsabilităţi ale executantului**

12.1 - (1) Executantul are obligaţia de a executa lucrarile prevăzute în contract cu profesionalism şi promptitudine.

(2) Executantul se obligă să supravegheze execuția lucrărilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

12.2 – Executantul este răspunzător atât de siguranţa tuturor operaţiunilor şi metodelor de execuție utilizate, cât şi de calificarea personalului folosit pe toată durata contractului.

**13. Alte responsabilităţi ale beneficiarului**

13.1 (1)- Beneficiarul se obligă să pună la dispoziţia executantului toate informaţiile aflate în posesia sa sau disponibile la terţi şi facilităţile necesare acestuia pentru îndeplinirea contractului. (2) - Să comunice cu executantul prin persoanele autorizate prin semnătură de aceştia.

3) - Să intervină prompt, la sesizarea executantului, pentru rezolvarea problemelor de competenţa sa legate de situaţiile neprevăzute care pot apare în derularea contractului.

**14. Recepţie şi verificări**

14.1 - Beneficiarul are dreptul de a verifica modul de executie a lucrărilor pentru a stabili conformitatea lor, notificând în acest sens executantului identitatea reprezentanţilor săi împuterniciţi pentru acest scop.

14.2 – Nici o factura nu va fi ordonantata la plata, fara a avea anexata o descriere clara si detaliata a lucrărilor executate si de un proces verbal de receptie parțială și/sau finală, pentru fiecare lucrare executată.

15. **Garanţia de bună execuţie a contractului**

15.1 – Executantul se obligă să constituie garanţia de bună execuţie a contractului în termen de maxim cinci zile lucrătoare de la data semnării contractului. Valoarea garantiei este în cuantum de 4.387,18 lei (5% din valoarea fără TVA a contractului), pentru perioada de valabilitate a contractului.

Garanţia de bună execuţie se constituie, conform art. 40, alin. (1) din H.G. nr. 395/2016, Garanţia de bună execuţie se constituie prin virament bancar sau printr-un instrument de garantare emis de o instituţie de credit din România sau din alt stat sau de o societate de asigurări, în condiţiile legii, şi devine anexă la contract,.

15.2 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.

15.3 - Achizitorul se obligă să restituie garanţia de bună execuție în cuantum de 70% în cel mult 14 zile de la semnarea procesului verbal de recepție la terminarea lucrărilor, iar diferența în cuantum de 30% din valoarea garanției de bună execuție se va restitui în termen de maxim 14 zile de la încheierea procesului-verbal de recepție finală a lucrărilor care se întocmește la expirarea perioadei de garanție a lucrărilor executate.

15.4. Garantia acordata lucrarilor este de 50 de luni.

**16. Începere, finalizare, întârzieri, sistare**

16.1 - (1) Executantul are obligaţia de a începe executia lucrărilor în prima zi de la emiterea ordinului de începere a lucrărilor de catre beneficiar.

(2) În cazul în care executantul suferă întârzieri, datorate în exclusivitate achizitorului, părţile vor stabili de comun acord prelungirea perioadei de execuție a lucrărilor.

16.2 - (1) Lucrările executate în baza contractului vor fi terminate conform prevederilor art.6.1. (2)

În cazul în care:

i) orice motive de întârziere, ce nu se datorează executantului; sau

ii) alte circumstanţe neobişnuite, susceptibile de a surveni altfel decât prin încălcarea contractului de către executant, îndreptăţesc executantul de a solicita prelungirea perioadei de execuție a lucrărilor sau a oricărei faze a acestora, atunci părţile vor revizui, de comun acord, perioada de execuție şi vor semna un act adiţional.

16.3 - Dacă pe parcursul îndeplinirii contractului executantul nu respectă graficul de execuție, acesta are obligaţia de a notifica acest lucru, în timp util, achizitorului.

Modificarea datei/perioadelor de execuție asumate în graficul de executie se face cu acordul părţilor, prin act adiţional.

16.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi executantului .

**17. Modificarea preţului contractului**

17.1 Pretul contractului ramane ferm pe toata durata contractului.

**18. Amendamente**

18.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**19. Subcontractanţi**

19.1 – Executantul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

19.2 - (1) Executantul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, precum şi contractele încheiate cu aceştia se constituie în anexe la contract.

19.3 - (1) Executantul este pe deplin răspunzător faţă de achizitor de modul în care îndeplineşte contractul.

-(2) Subcontractantul este pe deplin răspunzător faţă de executant de modul în care îşi îndeplineşte partea sa din contract.

(3) Executantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

19.4 - Executantul poate schimba oricare subcontractant numai dacă acesta nu şi-a îndeplinit partea sa din contract.

Schimbarea subcontractantului nu va schimba preţul contractului şi va fi notificată achizitorului.

**20. Cesiunea**

20.1. - Executantul poate transmite, total sau parţial, prin acte juridice, creanţele născute din prezentul contract numai cu acordul prealabil, exprimat în scris, al beneficiarului.

20.2. – Executantul nu poate transmite, total sau parţial, obligaţiile ce îi revin în temeiul prezentului contract.

20.3. - Încălcarea prevederilor alin. (1) şi (2) dă dreptul beneficiarului la aplicarea pactului comisoriu de gradul II, reglementat de art. 1553 alin.(2) teza finală din Legea nr.287/2009 privind Codul Civil, contractul desfiinţându-se de plin drept, fără punere în întârziere, fără acţiune în justiţie şi fără nicio altă formalitate prealabilă.

**21. Forţa majoră**

21.1 - Forţa majoră este constatată de o autoritate competentă în raport cu natura evenimentului.

21.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

21.4 - Partea contractantă care invocă forţa majoră are obligaţia de a notifica în termen de 5 zile de la apariţie celeilalte părţi, în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

**22. Soluţionarea litigiilor**

22.1 - Achizitorul şi executantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

22.2 - Dacă, după 15 zile de la începerea acestor tratative, achizitorul şi executanul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**23. Limba care guvernează contractul**

23.1 - Limba care guvernează contractul este limba română.

**24. Comunicări**

24.1 - (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris. (2) Orice document scris trebuie înregistrat atât în momentul transmiterii, cât şi în momentul primirii.

24.2 - Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

25. Legea aplicabilă contractului

25.1 - Contractul va fi interpretat conform legilor din România.

Părţile au înţeles să încheie astăzi, ………………………… , prezentul contract în 2 (două) exemplare, din care unul la executant şi unul la achizitor.

**Achizitor, Executant**,

UAT Comuna Micesti S.C ……………….. S.R.L.

**Primar**

**Administrator**

# ...........................

**Viza CFP**,

**Consilier achizitii publice**